მარტოკბილასებრნი

მარტოკბილასებრნი, ნარვალისებრნი () — ზღვის ძუძუმწოვართა ოჯახი ვეშაპისნაირთა რიგისა. აერთიანებს ორ თანამედროვე სახეობას: მარტოკბილას ანუ ნარვალს (Monodon monoceros) და თეთრ ვეშაპს (Delphinapterus leucas). აქვთ მაღალი და მომრგვალებული შუბლი, არ გააჩნიათ ზურგის ფარფლი, ფარფლ-თათები მოკლე და მომრგვალებულია, კუდის ფარფლი უკანა კიდეზე ამოკვეთილი. თეთრ ვეშაპს თითო ყბაზე 8–10 კბილი აქვს, მარტოკბილას კი სულ ორი (ზედა ყბაზე), მამრს ერთი (თითქმის ყოველთვის მარცხენა) და იშვიათად ორივე კბილი შეიძლება წინ გამოეზარდოს სპირალური ეშვის სახით, რომლის სიგრძე 2,5 მეტრამდე აღწევს. მარტოკბილა რუხი ფერისაა შავი ლაქებით, ზრდასრული თეთრი ვეშაპი კი სრულად თეთრი ან მოთეთროა. ორივე სახეობის ზრდასრული ინდივიდის სიგრძე დაახლოებით 6 მეტრს აღწევს. იკვებებიან ფსკერის და პელაგიური თევზებით, ასევე კიბოსნაირებით. გავრცელებული არიან არქტიკის წყლებში, შედიან ჩრდილოეთის პოლარული წრის შიგნით მდებარე დიდ მდინარეებში.

 ტაქსონომია 
ოჯახი Monodontidae, მარტოკბილასებრნი
გვარი †Haborodelphis
Haborodelphis japonicus
გვარი † Denebola
Denebola brachycephala
ქვეოჯახი Delphinapterinae
გვარი Delphinapterus
Delphinapterus leucas, თეთრი ვეშაპი
გვარი †Casatia
Casatia thermophila
ქვეოჯახი Monodontinae
გვარი † BohaskaiaBohaskaia monodontoidesგვარი MonodonMonodon monoceros'', მარტოკბილა

 სქოლიო